24.2.2022
MT
Il-Ġurnal Uffiċjali tal-Unjoni Ewropea
C 88/63
Sauvignon B – Sauvignon Blanc Sauvignon Gris G – Fié Gris Sémillon B
8.
Deskrizzjoni tar-rabta/rabtiet Iż-żona ġeografika tgawdi minn kundizzjonijiet klimatiċi privileġġjati relattivament omoġenji għall-produzzjoni talinbid, peress li tinsab qrib korpi kbar tal-ilma (l-oċean Atlantiku, l-Estwarju ta’ Gironde, il-widien ta’ Garonne u ta’ Dordogne) li għandhom rwol importanti fir-regolazzjoni tat-temperatura.
Madankollu, l-influwenzi oċeaniċi li jimmoderaw il-ġlata tar-rebbiegħa jonqsu hekk kif wieħed jitbiegħed mill-baħar u mill-widien ewlenin, u jersaq lejn il-foresti ta’ Landes, ta’ Saintonge u ta’ Double en Périgord.
Dawn il-karatteristiċi jispjegaw għaliex fit-tarf tatTramuntana u tan-Nofsinhar/tal-Lbiċ taż-żona ġeografika ftit jitħawlu dwieli.
Dan jestendi fuq it-territorju ta’ 497 mill-538 commune tad-département ta’ Gironde, eskluża n-naħa tal-Lbiċ tad-département, li ma hijiex tajba għallvitikultura, u li hija riżervata għas-silvikultura.
Mis-sekli 17 u 18, il-varjetajiet tad-dwieli ta’ Bordeaux li kienu jitkabbru fi klima oċeanika kienu jeħtieġu arbli ta’ appoġġ (échalas) u suċċessivament użu mifrux ta’ kannizzatti biex jiġi żgurat tqassim tajjeb tal-għeneb li jrid jinħasad, u wiċċ tal-werqa kbir biżżejjed għal sintesi korretta tal-klorofilla biex tiġi żgurata maturità ottimali.
Il-ħsad li jsir meta l-għeneb ikun laħaq maturità ottimali jiżgura bilanċ tajjeb ħafna bejn iz-zokkor u l-aċidità, li huwa meħtieġ kemm għall-finijiet ta’ freskezza kif ukoll ta’ fermentazzjoni sekondarja tajba.
It-tipi differenti ta’ ħamrija u l-esponimenti varji wasslu għall-għażla u għall-adattament ta’ varjetajiet tad-dwieli differenti skont il-karatteristiċi tal-ambjent, u jispjegaw l-orjentazzjoni storika lejn l-inbejjed imħalltin.
Għalhekk jistgħu jiġu identifikati erba’ tipi differenti: — il-ħamrija tat-tafal u tal-franka u l-ħamrija b’taħlita ta’ tafal u ġir u tal-franka, mifruxa ħafna fuq l-għoljiet ideali għall-varjetà Merlot N; — il-ħamrija tas-silika mħallta mat-tafal u ma’ elementi tal-franka li huma perfetti għall-Merlot N u għas-Sauvignon B, pereżempju; — il-ħamrija taflija ramlija (“boulbènes”) b’elementi tas-silika fini hija ħamrija aktar ħafifa, adattata għall-produzzjoni tal-inbejjed bażi minn varjetajiet ta’ dwieli bojod; — il-ħamrija biż-żrar, magħmula minn żrar, kwarz irrumblat u ramel kemxejn oħxon tikkostitwixxi għelieqi mtarrġa mnixxfin sew, sħan u ideali għad-dwieli u b’mod partikolari għall-Cabernet Sauvignon N.
Il-produtturi jimmaniġġjaw il-proċess ta’ taħlit tagħhom billi jiddependu fuq l-esperjenza li kisbu fil-vinifikazzjoni separata tal-varjetajiet tad-dwieli.
Dan it-taħlit isir b’ħila kbira, billi jitqiesu l-varjetajiet tad-dwieli u s-sena talproduzzjoni, biex tiġi żgurata ċerta konsistenza bejn l-aċidità u t-togħma ta’ frott tal-inbejjed.
Il-preservazzjoni tal-integrità tal-għenba, minn meta tinħasad u waqt it-trasport, u r-regoli dettaljati dwar l-għasir stabbiliti fl-Ispeċifikazzjoni tal-Prodott, jiggarantixxu ċ-ċarezza tal-meraq tal-frott.
L-użu limitat ta’ sulfitazzjoni huwa essenzjali għall-kwalità tal-fermentazzjoni sekondarja.
It-tqaddim tal-inbejjed fuq il-karfa jagħtihom aromi terzjarji li jtejbu l-kumplessità tagħhom.
Il-port ta’ Bordeaux u r-rabtiet storiċi mill-qrib ma’ nazzjonijiet oħra malajr taw lok għal kummerċ b’saħħtu u strutturat.
Il-vinji tar-reġjun minn dejjem kienu orjentati lejn il-bqija tad-dinja.
Billi bbenefikaw minn u xerrdu l-innovazzjonijiet tekniċi u rawmu d-dinamiżmu tal-azjendi tagħhom, irnexxielhom isaħħu, jiżviluppaw u jesportaw l-għarfien espert tagħhoom, filwaqt li żammew il-prattiki qodma.
Minn mindu ġew stabbiliti relazzjonijiet privileġġjati mal-Ingilterra fis-seklu 12 sal-konkwista tas-swieq Asjatiċi li issa huma miftuħa għall-prodotti tal-inbid, il-produtturi tal-inbid ta’ Bordeaux għarfu jadattaw rwieħhom għall-iżviluppi fis-swieq filwaqt li rrispettaw l-ambjent li fih tħawlet il-vinja.
Għalhekk, id-diversità tal-prodotti hija kbira u l-inbejjed “Crémant de Bordeaux”, li l-volum tagħhom qed jiżdied, jirriflettu dan id-dinamiżmu.
Minkejja li jirrappreżentaw biss parti mill-produzzjoni tal-inbid tar-reġjun ta’ Bordeaux, l-inbejjed “Crémant de Bordeaux” juru r-rikkezza tal-potenzjal tal-varjetajiet tad-dwieli tradizzjonali u l-kapaċità storika ta’ approprjazzjoni tat-tekniki tal-vinifikazzjoni u ta’ innovazzjoni mill-produtturi tal-inbid ta’ Bordeaux.
Bojod jew rożè, l-inbejjed Crémant de Bordeaux jgħaqqdu l-varjetajiet tad-dwieli ta’ Bordeaux mal-metodi ta’ vinifikazzjoni tradizzjonali li jinvolvu fermentazzjoni sekondarja.